Gott er að nota lindifuru í ilm lampa sérstaklega ef um lungna vandamál er að ræða . Líka er hægt að setja heitt vatn í fat og 2 - 3 dropa af lindifuru í , setja síðan handklæði yfir höfuðið og halda höfðinu yfir fatinu til að anda henni vel að sér í nokkrar mínútur . Einnig er gott að blanda hana saman við burðaolíu og bera á bringu og háls . Lindifuru tré voru áður fyrr gróðursett í kringum berklahælin því þau voru talin svo styrkjandi fyrir lungun . Notist ekki óblönduð húð . Blöndun á húð : Í 30ml af burðarolíu eru blandað sirka 10 dropum af ilmkjarnaolíu en það er hæfilega strerk blanda . Burðarolía fer eftir smekk hvers og eins en hún getur verið jójóbaolía , ólífuolía , sesamolía , kókosolía , möndluolía eða sólblómaolía . Mikilvægt er að velja hreina kaldpressaða olíu og helst lífrænt vottaða . Ilmkjarnaolíur úr barrtrjám eru einstaklega góðar til að nota við heimilisþrif þar sem þær eru bakteríudrepandi og hafa ferskan náttúrulegan ilm . lindifuru ilmkjarnaolía kemur beint úr hreinni náttúru íslands en hún er búin til með því að gufu eima nálarnar af lindifuru úr íslenskum skógum . Engin tré eru felld við framleiðsluna heldur einungis nýtt það sem fellur til úr skóginum við grisjun . Hún hefur mildan og sætan ávaxta , viðar ilm . Ilmolíufræðingar mæla ekki með því að nota ilmkjanaolíur innvortis nema undir leiðsögn þeirra sem lært hafa um efnafræði olíanna . Rannsóknir hafa sýnt að mjög hættulegt getur verið fyrir líffæri eins og lifur og nýra að innbyrða ilmkjarnaolíur .